
ΑΠΟΦΑΣΕΙ Σ 

Αριθ. Τ/7959 (1) 

Τροποποίηση της υπ’ αριθ. Τ/3746/18.6.2001 
Απόφασης Υπουργού Ανάπτυξης. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

' Εχοντας υπόψη: 


1 .Τις διατάξεις του άρθρου 1 παρ. 2α του Ν.2160/1993 
(ΦΕΚ 118/Α/93) «Ρυθμίσεις για τον Τουρισμό και άλλες 
διατάξεις», σε συνδυασμό με το Π.Δ. 365/97 «Διατήρηση 
εποπτείας Ν.Π.Δ.Δ. από το Υπουργείο Ανάπτυξης» (ΦΕΚ 
241/Α/97). 


1. Τις διατάξεις του άρθρου 7 του ΑΝ 431/37 «περί δια¬ 
τάξεων αφορωσών εις τον έλεγχον των ξενοδοχείων». 

2. Το Π.Δ. 27/96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» σε 
συνδυασμό με το Π.Δ. 142/2001 (ΦΕΚ 123/Α/2001) «Σύ¬ 
σταση Γενικής Γραμματείας Τουρισμού στο Υπουργείο 
Ανάπτυξης». 

3. Το Π.Δ. 388/2000 (ΦΕΚ 254/Α/2000) «Διορισμός 
Υπουργών, Αναπληρωτή Υπουργού και Υφυπουργού». 

4. Την μεαριθμ. 485/31.10.01 Κοινή Απόφαση του Πρω¬ 
θυπουργού και του Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο» (ΦΕΚ 1484/Β/01). 

5. Την με αριθμ. 2647/ΥΠΕΟΟ/538886/ΕΙΔ.135 ΕΟΤ/ 
19.11.86 Απόφαση Υπουργού Εθνικής Οικονομίας «Μέτρα 
για την ελεγχόμενη τουριστική ανάπτυξη και την αναβάθ¬ 
μιση της τουριστικής προσφοράς της χώρας - καθορισμός 
ελέγχου τουριστικής ανάπτυξης» (ΦΕΚ797/Β/1986). 

6. Την με αριθμ. Τ/4085/22.11.2000 Απόφαση Υπουργού 
Ανάπτυξης (ΦΕΚ 1511/Β/2000). 

7. Την με αριθμ. Τ/3746/18.6.2001 Απόφαση Υπουργού 
Ανάπτυξης (ΦΕΚ790/Β/2001). 

8. Την ανάγκη συμπλήρωσης του υφιστάμενου ξενοδο¬ 
χειακού δυναμικού της Περιφέρειας Αττικής συμπεριλαμ¬ 
βανομένων και των νήσων που υπάγονται σ' αυτήν, με 
πρόσθετες ξενοδοχειακές μονάδες ενόψει και της διε¬ 
νέργειας των Ολυμπιακών Αγώνων του 2004. 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Το εδ. α'της υπ' αριθμ. Τ/3746/18.6.2001 Απόφασης 
Υπουργού Ανάπτυξης αντικαθίσταται ως ακολούθως: 

«α. Οι Περιοχές Ελέγχου Τουριστικής Ανάπτυξης, 
συμπεριλαμβανομένων των κορεσμένων τμημάτων αυ¬ 
τών, της Περιφέρειας Αττικής, εξαιρουμένων των νήσων, 
που υπάγονται σ’ αυτήν, όπως οι περιοχές αυτές ορίζο¬ 
νται στην με αριθμό 2647/ΥΠΕΟΟ/538886/ΕΙΔ.135 
ΕΟΤ/14.11.86 Απόφαση του Υφυπουργού Εθνικής Οικο¬ 
νομίας εξαιρούνται των ρυθμίσεων της απόφασης αυτής, 
προκειμένου το ξενοδοχειακό δυναμικό τους να συμπλη¬ 
ρωθεί με ξενοδοχειακές μονάδες ή επεκτάσεις υφιστάμε¬ 
νων ξενοδοχειακών μονάδων τάξεων ΑΑ' έως και Γ'». 

2. Κατά τα λοιπά, ισχύουν οι διατάξεις της απόφασης 
του Υφυπουργού Εθνικής Οικονομίας με αριθ. 2647/ΥΠΕ- 
ΘΟ/538886/ΕΙΔ. 135 ΕΟΤ/14.11.86, όπως τροποποιήθηκε 
με την υπ' αριθμ.Τ/3746/18.6.2001 απόφαση Υπουργού 
Ανάπτυξης. 

3. Η ισχύς της παρούσας άρχεται από τη δημοσίευσή 
της στην Εφημερίδα της Κυβερνήσεως. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Δεκεμβρίου 2001 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. ΔΥ1 δ/οικ. Γ.Π. 39653 (2) 

Τροποποίηση της ΔΥΙα/19745/26-11-1997 (Φ.Ε.Κ. 1084/ 
5.12.1997/τ. Β') απόφασης «Συγκρότηση για την ειδι¬ 
κότητα της Παθολογίας, Ειδικής Επιτροπής εκδίκα¬ 
σης ενστάσεων που εκκρεμούν στα καταργούμενα 
Δευτεροβάθμια Συμβούλια Κρίσης Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ. Α'). 

2. Τις διατάξεις του άρθρου 37 παρ. 12 του Ν. 2519/1997 
(Φ.Ε.Κ. 165/97 τ. Α') «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των Υγειονομι¬ 
κών Υπηρεσιών, ρυθμίσεις για το φάρμακο και άλλες δια¬ 
τάξεις». 

3. Τις διατάξεις του άρθρου 28 παρ. 7 του Ν.2646/98 
(ΦΕΚ 236/98 τ. Α') «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις». 

4. Τις διατάξειςτου άρθρου 11 παρ. 7του Ν. 2920/2001 
(ΦΕΚ 131/ 01 τ. Α’) «Σώμα Επιθεωρητών Υπηρεσιών Υγεί¬ 
ας και Πρόνοιας (Σ.Ε.Υ.Υ.Π.) και άλλες διατάξεις». 

5. Την απόφασή μας ΔΥ1α/19745/26.11.1997 (Φ.Ε.Κ. 
1084/ 5.12.1997 τ. Β'), όπως τροποποιήθηκε μεταγενέ¬ 
στερα. 

6. Την από 19.9.2001 αίτηση παραίτησης της Ανδρικο- 
πούλου Ελένης, αποφασίζουμε: 

1. Τροποποιούμε την ανωτέρω (5) σχετική απόφασή 
μας και ορίζουμε γραμματέα στην Ειδική Επιτροπή εκδί¬ 
κασης ενστάσεων που εκκρεμούν στα καταργούμενα 
Δευτεροβάθμια Συμβούλια Κρίσης Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων για την ει¬ 
δικότητα της Παθολογίας την Μανάτου Αικατερίνη, υπάλ¬ 
ληλο του κλάδου ΠΕ Διοικητικού με Γ βαθμό, αποσπα¬ 
σμένη από το Ν.Γ.Ο.Ν. Κηφισιάς «ΟΙ ΑΓΙΟΙ ΑΝΑΡΓΥΡΟΙ» 
στη Δ/νση Προσωπικού Νομικών Προσώπων του Υπουρ¬ 
γείου Υγείας και Πρόνοιας σε αντικατάσταση της Ανδρι- 
κοπούλου Ελένης, που παραιτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 


Αριθ. 126683/Ε3/6683 (3) 

Άρση κυρώσεων κατά της Ομοσπονδιακής 
Δημοκρατίας της Γιουγκοσλαβίας. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

1.1. Του Ν. 1558/85 «Περί Κυβερνήσεως και Κυβερνητι¬ 
κών Οργάνων». 

1.2. Του Ν.936/79 «Περίτροποποιήσεως καισυμπληρώ- 
σεως των περί Εξωτερικού Εμπορίου Διατάξεων». 

1. 3. Του Π.Δ. 138/93 «Οργανισμός του Υπουργείου 
Εθνικής Οικονομίας». 

2. Την 37610/31.10.2001 κοινή Απόφαση Πρωθυπουρ¬ 
γού και του Υπουργού Εθνικής Οικονομίας «Καθορισμός 
αρμοδιοτήτων Υφυπουργού Εθνικής Οικονομίας» (ΦΕΚ 
1485/31.10.2001). 

3. Την 126263/Ε3/6263/4.10.2001 Απόφαση του Υφυ¬ 
πουργού Εθνικής Οικονομίας «Περί ρυθμίσεως διαδικα¬ 
σιών εξαγωγής - επανεξαγωγής - πώλησης - μεταπώλη¬ 
σης εμπορευμάτων». 

4. Την Απόφαση 122822/Ε3/2822/1.7.1998 του Υφυ¬ 
πουργού Εθνικής Οικονομίας «Περί κυρώσεων κατά της 
Ομοσπονδιακής Δημοκρατίας της Γ ιουγκοσλαβίας». 

5. Τον Κανονισμό, (ΕΚ) αριθ. 2156/2001/5.11.2001. 

6. Το γεγονός ότι η παρούσα δεν επιβαρύνει τον Κρατι¬ 
κό Προϋπολογισμό, αποφασίζουμε: 

Από της υπογραφής της παρούσης, οι κυρώσεις κατά 
της Ομοσπονδιακής Δημοκρατίας της Γιουγκοσλαβίας 
που αφορούσαν απαγόρευση εξαγωγών - επανεξαγωγών 
και μεταφορτώσεων καθώς καιτράνσιτ διελεύσεων προς 
την ανωτέρω χώρα οπλισμού και συναφών υλικών όλων 
των τύπων συμπεριλαμβανομένων όπλων και πυρομαχι- 
κών, στρατιωτικών οχημάτων και εξοπλισμού και ανταλ¬ 
λακτικών αυτών καθώς και εξοπλισμού που θα μπορούσε 
να χρησιμοποιηθεί για εσωτερική καταστολή ή τρομο¬ 
κρατία, όπως αυτός αναλυτικά περιγράφεται στο συνημ¬ 
μένο παράρτημά της με αριθ. 122822/Ε3/2822/1.7.1998 
απόφασης παύουν να ισχύουν. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Δεκεμβρίου 2001 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. οικ. 76640/8213 (4) 

Συγκρότηση νομοπαρασκευαστικής Επιτροπής στο 
Υπουργείο Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α.του εδαφίου Βτηςπερ. β της παρ. 4του άρθρου 8του 
ν. 2366/95 (Α' 256) όπως αντικαταστάθηκε από το άρθρο 
13 του ν. 2578/88 (Α'30), την παρ. 1 του άρθρου 10 του ν. 
2801/2000 (Α'46) και την παρ. 2 του άρθρου 48 του ν2963 
(Α' 268) 

β. το π.δ. 293/99 «Οργανισμός του Υπουργείου Μετα¬ 
φορών και Επικοινωνιών» (Α'263). 

γ. του άρθρου 2 του ν. 2503/97 «Υπηρεσιακή κατάστα¬ 
ση και αναμόρφωση μισθολογικού και διδακτικού και 
Ερευνητικού προσωπικού και του Εκπαιδευτικού Προσω¬ 
πικού των ιδρυμάτων της τριτοβάθμιας εκπαίδευσης 
(Α.Ε.Ι. -Τ.Ε.Ι.) - Μισθολογικές ρυθμίσεις ερευνητικών και 
ερευνητικών ιδρυμάτων και άλλων συναφών κατηγοριών 
και άλλες διατάξεις (Α' 218). 

δ. της παρ. 19 του άρθρου 19 του ν. 2366/96 «Ρυθμίσεις 
θεμάτων Εθνικών κληροδοτημάτων, δημοσίων και αντα- 
λαξίμων Κτημάτων και άλλες διατάξεις» (Α' 43). 

ε. του άρθρου 29Ατου ν 1558/85 «Κυβέρνηση και Κυβερ¬ 
νητικά όργανα» όπως προστέθηκε με το άρθρο 27 του ν. 
2081/82 καιαντικαταστάθηκε με το άρθρο 1 του ν. 2469/97. 

2. Τα με αριθμ.71629/7.11.2000 και 40524/12.6.2001 έγ¬ 
γραφα του Προέδρου του Ν.Σ.Κ. 

3. Την ανάγκη συγκρότησης νομοπαρασκευαστικής 
Επιτροπής (μη αμιγούς) στο Υπουργείο Μεταφορών και 
Επικοινωνιών για την επεξεργασία σχεδίων νόμων, Προε¬ 
δρικών διαταγμάτων και Κανονιστικών αποφάσεων η 
οποία θα ασχολείται εκτός κανονικού ωραρίου εργασίας. 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού Προϋπολογισμού, αφού αυτή θα βαρύνει τις πι¬ 
στώσεις του ειδικού λογαριασμού του ν.δ. 638/7 που τη¬ 
ρείται από το Υπουργείο Μεταφορών και Επικοινωνιών 
στην Εθνική Τράπεζα (αρ. λογ. 541077-03), αποφασίζου- 
με 

α. Συγκροτούμε, νομοπαρασκευαστική Επιτροπή, στο 
Υπουργείο Μεταφορών και Επικοινωνιών,με διετή θητεία, 
αποτελούμενη από τους: 

1. Νικόλαο Κατσίμπα, Νομικό Σύμβουλο του Κράτους 
στο Υπουργείο Μεταφορών και Επικοινωνιών, ως Πρόε¬ 
δρο . 

2. Αφροδίτη Κουτούκη, Πάρεδροτου Νομικού Συμβου¬ 
λίου του Κράτους στο Υπουργείο Μεταφορών και Επικοι¬ 
νωνιών, ως αναπληρώτρια Προέδρου. 

3. Γαρυφαλιά Αθανασίου, Δικηγόρο Δ.Ν. 

4. Φώτη Παπαγεωργίου, Δικηγόρο . 

5. Αναστασία Σακκά, Δικηγόρο. 

6. Θάλεια Εμίρη, Δικηγόρο Δ.Ν. 

7. Αντιόπη Αθανασιάδου, Δικηγόρο. 

8. Ιωάννη Τσακαλάκη, Τ. Γ εν. Διευθυντή του Υπ.Μ.Ε. 

9. Ζωή Πρωτοψάλτη, Τμηματάρχη του Υπ.Μ.Ε. 

10. Μαρία Υφαντή, Τμηματάρχη του Υπ.Μ.Ε. 

11. Αρτεμίσια Κομπάρου, Δικηγόρο. 

12. Χριστόφορο Καλόγερό, Δικηγόρο. 

13. Νικόλαο Αντωνίου, Δικηγόρο,Επιτ. Νομ.Σύμβουλο 
του Κράτους. 

14. Γεώργιο Γεωργιόπουλο, Δικηγόρο. 

15. Παναγιώτα Παπαναστασοπούλου, Δικηγόρο. 

Γραμματέας της Επιτροπής ορίζεται η υπάλληλος του 
Υπ.ΜΕ, Σταυρούλα Σμαράϊδου. 

β. Έργο της Επιτροπής είναι η επεξεργασία σχεδίων νό¬ 
μων, Προεδρικών διαταγμάτων και Κανονιστικών αποφά¬ 
σεων που θα αφορούν θέματα αρμοδιότητας του Υπουρ¬ 
γείου Μεταφορών και Επικοινωνιών. 

γ. Στην Επιτροπή θα υποβάλλονται από τις καθ’ ύλην αρ¬ 
μόδιες Υπηρεσίες τα προσχέδια νόμων, Προεδρικών Δια¬ 
ταγμάτων και κανονιστικών Αποφάσεων . Η Επιτροπή θα 
διατυπώνει τυχόν παρατηρήσεις επ' αυτώντις οποίες στη 
συνέχεια θα αποστέλνει στις εν λόγω Υπηρεσίες προκει- 
μένου να διαμορφώνουν το τελικό κείμενο των εν λόγω 
νομοθετημάτων. 


δ. Η Επιτροπή δύναται να καλεί δια του Προέδρου της 
υπηρεσιακούς παράγοντες του ΥΠΜΕ και των εποπτευο- 
μένων από αυτό Οργανισμών για την παροχή στοιχείων 
και πληροφοριών σχετικών με το προς ρύθμιση συζητού- 
μενο, κάθε φορά, θέμα. 

ε. Για την ταχύτερη επεξεργασία των σχετικών νομοθε¬ 
τικών κειμένων με ευθύνη του Προέδρου δύναται να συ¬ 
γκροτούνται υποομάδες από τα μέλη της επιτροπής. 

ζ. Το ύψος της αποζημίωσης των μελών της Επιτροπής 
θα καθοριστεί σύμφωνα με τις κείμενες διατάξεις . 

η. Η υπ’ αριθ. οικ. 78336/8324/8.12.2000 απόφαση, 
όπως τροποποιήθηκε, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 53118 (5) 

Ψήφιση του οργανισμού εσωτερικής υπηρεσίας του 
ΚΑΠΗ Δήμου Παλ. Φαλήρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97 

3. Την 223/01 απόφαση του Δημοτικού Συμβουλίου του 
Δήμου Παλ. Φαλήρου με την οποία εκφράζει την σύμφω¬ 
νη γνώμη του για την 38/01 απόφαση του Διοικητικού Συμ¬ 
βουλίου του ΚΑΠΗ του Δήμου Παλ. Φαλήρου. 

4. Τη σύμφωνη γνώμη του αρμοδίου Υπηρεσιακού Σ/λίου 
που διατυπώθηκε στο 4/01 πρακτικό του, αποφασίζουμε: 

Εγκρίνουμε την 38/01 απόφαση του Διοικητικού Συμ¬ 
βουλίου του ΚΑΠΗ του Δήμου Παλ. Φαλήρου που αφορά 
στην ψήφιση του οργανισμού Εσωτερικής Υπηρεσίας του 
ως κατωτέρω: 

Οργανισμός Εσωτερικής Υπηρεσίας 
ΚΑΠΗ Δήμου Π.Φαλήρου 

Άρθρο 1 

Οι υπηρεσίες του Νομικού Προσώπου με την προσωνυ¬ 
μία «ΚΑΠΗ Δήμου Π.Φαλήρου» συγκροτούνται από δύο 
αυτοτελή Τμήματα: 

1. Τμήμα Διοικητικό 

2. Τμήμα Υγειονομικό 

Άρθρο 2 

Τ α παραπάνω αυτοτελή τμή ματα διαρθρώνονται ως εξής: 

1. Τμήμα Διοικητικό 

α) Γ ραφείο Διοίκησης και Οικονομική διαχείριση (διοι¬ 
κητικοί υπάλληλοι). 

β) Γ ραφείο Κοινωνικής Υπηρεσίας (Κοινωνικοί Λειτουρ¬ 
γοί). 

γ) Γ ραφείο Οικογενειακής εξυπηρέτησης (οικογενεια¬ 
κοί βοηθοί, καθαρίστριες). 

2. Τμήμα Υγειονομικό 

α) Ιατρείο 

β) Γ ραφείο Επισκεπτριών υγείας και αδελφών νοσοκό¬ 
μων 

γ) Γραφείο Φυσιοθεραπείας 
δ) Γ ραφείο Εργοθεραπείας 

Άρθρο 3 

Οι θέσεις του προσωπικού του ΚΑΠΗ Δήμου Π. Φαλή¬ 
ρου διαμορφώνεται σε κλάδους, βαθμούς και ειδικότητες 
ως εξής: 

ΜΟΝΙΜΟ ΠΡΟΣΩΠΙΚΟ 
Α. Διοικητικό Προσωπικό 

Κλάδος ΔΕΙ Διοικητικού: Δύο (2) θέσεις με βαθμόΔ-Α. 
Β. Κοινωνικοί Λειτουργοί 

Κλάδος ΤΕ2 Κοινωνικών Λειτουργών: Τρεις (3) θέσεις 
με βαθμούς Δ-Α 

Στις θέσεις αυτές εντάσσεται η ήδη υπάρχουσα μία (1) 
θέση του Ν. 1476/84 
Γ. Ιατρός 

Κλάδος ΠΕ15 Ιατρών ειδικότητος: 
α) Παθολόγος ή Καρδιολόγος Μία (1) θέση, με βαθμούς 
Δ-Α. 

β) Ορθοπεδικός Μία (1) θέση, με βαθμούς Δ-Α. 

Δ. Επισκέπτριες Υγείας 

Κλάδος ΤΕ6 Επισκέπτριες υγείας: Δύο (2) θέσεις με 
βαθμούς Δ-Α. 

Κλάδος ΔΕ7 Βοηθών νοσοκόμων: Δύο (2) θέσεις με 
βαθμούς Δ-Α. 

Ε. Φυσιοθεραπευτές 

Κλάδος ΤΕ10 Φυσιοθεραπευτών: Τρεις (3) θέσεις με 
βαθμούς Δ-Α 

Στις θέσεις αυτές εντάσσεται η ήδη υπάρχουσα μία (1) 
θέση του Ν. 1476/84 
ΣΤ. Εργοθεραπευτές 

Κλάδος ΤΕ18 Εργοθεραπευτών: Τρεις (3) θέσεις με 
βαθμούς Δ-Α 
Ζ. Οικογενειακοί βοηθοί 

Κλάδος ΥΕ15 Οικογενειακών βοηθών: Τρεις (3) θέσεις 
με βαθμούς Ε - Β 

Στις θέσεις αυτές εντάσσονται οι ήδη υπάρχουσες δύο 
(2) θέσεις του Ν. 1476/84 
Η. Καθαρίστριες 

Κλάδος ΥΕ16 Καθαρίστριες εσωτ. χώρων: Τρεις (3) θέ¬ 
σεις με βαθμούς Ε - Β 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
Σύσταση πέντε (5) θέσεων προσωπικού διαφόρων ειδι¬ 
κοτήτων με σύμβαση εργασίας ιδιωτικού δικαίου ορισμέ¬ 
νου χρόνου για αντιμετώπιση εποχιακών ή άλλων περιο¬ 
δικών ή πρόσκαιρων αναγκών. Ο αριθμός και η ειδικότη¬ 
τα των προσλαμβανομένων θα ορίζεται κατ’έτος με 
απόφαση του Διοικητικού Συμβουλίου. 

Άρθρο 4 

1. Τα τυπικά προσόντα διορισμού, τα καθήκοντα, οι πε¬ 
ριορισμοί, η αστική ευθύνη, ο χρόνος εργασίας, τα δικαιώ¬ 
ματα, οι μεταβολές της υπηρεσιακής κατάστασης, οι ηθι¬ 
κές αμοιβές, τα πειθαρχικά αδικήματα, οι ποινές, η ιατρο¬ 
φαρμακευτική και νοσοκομειακή περίθαλψη, η λύση ή μη 
υπαλληλικής σχέσεως κ.λπ., των από τον παρόντα Οργανι¬ 
σμό προβλεπόμενων τακτικών μονίμων υπαλλήλων διέπο- 
νται από τις διατάξεις των Νόμων: 1188/81 και 2190/94 
όπως αυτές συμπληρώθηκαν και τροποποιήθηκαν με τις 
όμοιες του Ν. 2527/97 και όπως ισχύουν σήμερα. 

Προσόντα διορισμού κατά κατηγορία, κλάδο και ειδικό¬ 
τητα ορίζονται τα προβλεπόμενα στο Π.Δ. 50/2001 σε 
συνδυασμό με τα Π.Δ. 37α/87 και 22/90. 


2. Για το προσωπικό με σύμβαση εργασίας ιδιωτικού δι¬ 
καίου έχουν εφαρμογή οι διατάξεις του Π.Δ. 410/88, όπως 
ισχύει σήμερα. 

Άρθρο 5 

Οι Προϊστάμενοι των Τμημάτων θα επιλέγονται από 
τους κατωτέρω κλάδους: 

Α) Ως Προϊστάμενος του Τμήματος Δ/κού επιλέγεται 
υπάλληλος κλάδου ΔΕΙ Δ/κου ή ΤΕ2 Κοινωνικών λειτουρ¬ 
γών εφ’ όσον έχουν τα έκτου Νόμου προβλεπόμενα προ¬ 
σόντα. 

Β) Ως Προϊστάμενος του Τμήματος Υγειονομικής Υπη¬ 
ρεσίας επιλέγεται Ιατρόςτου κλάδου ΠΕ15. Σε περίπτωση 
που δεν υπηρετεί Ιατρός μόνιμος και η θέση παραμένει κε¬ 
νή, αναπληρώνεται προσωρινά από υπάλληλο των κλάδων 
ΤΕ6, ΤΕ10, ΤΕ18, ΔΕ7 με βαθμό Α ή Β ύστερα από αιτιολο¬ 
γημένη απόφαση του Διοικητικού Συμβουλίου του ΚΑΠΗ. 

Γ) Τον Προϊστάμενο Τμήματος που απουσιάζει αναπλη¬ 
ρώνει στα καθήκοντά του ο αρχαιότερος εκ των λοιπών 
υπαλλήλων του Τμήματος. 

Άρθρο 6 

Ο Προϊστάμενος του Τμήματος Διοικητικού προΐστα- 
ται, εποπτεύει και επιβλέπει το προσωπικό και έχει την ευ¬ 
θύνη της κατανομής του έργου του τμήματός του. Στεγά¬ 
ζεται στο χώρο όπου στεγάζεται η Διοίκηση. Εισηγείταιτα 
θέματα αρμοδιότητος του Τμήματός του στο Διοικητικό 
Συμβούλιο και παρίσταται στις συνεδριάσεις άνευ ψή¬ 
φου. Εφαρμόζει τον Οργανισμό Εσωτερικής Υπηρεσίας 
και τον Κανονισμό καθώς και τη λοιπή Νομοθεσία. Τηρεί 
τα δελτία παρουσίας του προσωπικού και ρυθμίζει τα θέ¬ 
ματα που αφορούν στην προσέλευση και αποχώρησή 
του. 

Έχει την ευθύνη σε συνεργασία με το Διοικητικό Συμ¬ 
βούλιο για την εκπόνηση και εφαρμογή Προγραμμάτων 
Κοινωνικής Πολιτικής στο χώρο του ΚΑΠΗ και σε ευρύτε¬ 
ρους κοινωνικούς χώρους στα διοικητικά όρια του Δήμου 
Π.Φαλήρου που έχει άμεση συνάφεια και σχέση με αυτό. 
Γιατο σκοπό αυτό έρχεται σ’επαφή με την Κοινωνική Υπη¬ 
ρεσία του Δήμου, με συλλόγους και φορείς, μεμονωμένα 
άτομα κ.λπ. που δραστηριοποιούνται στο χώρο της αντι¬ 
μετώπισης των προβλημάτων της τρίτης ηλικίας. 

Ο Προϊστάμενος του Τμήματος Υγειονομικής Υπηρε¬ 
σίας προΐσταται, εποπτεύει και επιβλέπει το προσωπικό 
του τμήματός του. Τηρεί τα δελτία παρουσίας του προ¬ 
σωπικού και ρυθμίζει τα θέματα που αφορούν στην προ¬ 
σέλευση και αποχώρησή του. Εισηγείται θέματα της αρ- 
μοδιότητός του στο Διοικητικό Συμβούλιο και παρίσταται 
στις συνεδριάσεις άνευ ψήφου. 

Έχει την ευθύνη εφαρμογής των προγραμμάτων προ¬ 
ληπτικής Ιατρικής, πρακτικής άσκησης συνεργαζόμενος 
στενά με τα στελέχη του τμήματός του. 

Άρθρο 7 

Οι αρμοδιότητες του Προσωπικού είναι οι παρακάτω: 

1. Τμήμα Διοικητικής Υπηρεσίας 

α) Γ ραφείο Διοικήσεως και Οικονομικής διαχείρισης 

Ο Διοικητικός υπάλληλος που έχει τα προσόντα του 
κλάδου ΔΕΙ Δ/κού τοποθετείται στο γραφείο όπου 
εδρεύει η Διοίκηση του ΚΑΠΗ. Παρίσταται σε κάθε συνε¬ 
δρίαση του Διοικητικού Συμβουλίου τηρώντας τα πρακτι¬ 
κά τους. 

Διεξάγει όλη τη Διοικητική και Οικονομική Υπηρεσία, 

αρχειοθετεί τα θέματα των συνεδριάσεων του Δημοτικού 
Συμβουλίου του Νομικού Προσώπου, καταγράφει τις συ¬ 
νεδριάσεις με τις αποφάσεις σε χρονολογική σειρά οι 
οποίες υπογράφονται από τον Πρόεδρο και τα μέλη, τη¬ 
ρεί το πρωτόκολλο και αρχειοθετεί την εσωτερική και 
εξωτερική αλληλογραφία, συντάσσει κατά τις οδηγίες 
του Δημοτικού Συμβουλίου του Νομικού Προσώπου τον 
προϋπολογισμό και τις τυχόν αναμορφώσεις - τροποποι¬ 
ήσεις του - και τον Απολογισμό, επιμελείται των διαδικα¬ 
σιών προμηθειών, εκδίδει την μισθοδοσία του προσωπι¬ 
κού, κόβει τα εντάλματα αφού έχει ελέγξει την πληρότη¬ 
τα και νομιμότητατων δικαιολογητικών μέσα στα όριατων 
πιστώσεωντου προϋπολογισμού. 

β) Γραφείο Κοινωνικής Υπηρεσίας 

Οι Κοινωνικοί λειτουργοί: 

- Συνεργάζονται μετά μέλη του ΚΑΠΗ με σκοπό να συμ- 
βάλλον στην αντιμετώπιση τυχόν ατομικών οικογενεια¬ 
κών και ψυχολογικών προβλημάτωντους, με απόλυτο σε¬ 
βασμό στην αξιοπρέπεια, τα δικαιώματα και την προσω¬ 
πικότητά τους. 

- Έχουν την ευθύνη της επικοινωνίας με συλλόγους, 
φορείς παράγοντες και κατοίκους της περιοχής με σκοπό 
τη διαφώτισή τους για το έργο του ΚΑΠΗ και τη συμμετο¬ 
χή τους στο Πρόγραμμά του. 

- Οργανώνουν, συνεργαζόμενοι με τη Διοίκηση του Νο¬ 
μικού Προσώπου τους Προϊστάμενους και τους λοιπούς 
εργαζομένους, αλλά και τις διάφορες επιτροπές των με¬ 
λών, δραστηριότητες και εκδηλώσεις (Ψυχαγωγικές, 
προνοιακές, επιμορφωτικές, καλλιτεχνικές κ.λπ.), εμπλέ¬ 
κοντας στο σχεδίασμά και την υλοποίηση, όπου είναι δυ¬ 
νατόν και εθελοντές από τον Κοινωνικό Περίγυρο. 

- Συμμετέχουν στον επιστημονικό σχεδίασμά της εργα¬ 
σίας τους (μελέτη, έρευνα, καταγραφή προβλημάτων 
ατόμων τρίτης ηλικίας γενικότερα μελών του ΚΑΠΗ ειδι¬ 
κότερα, αλλά και άλλων ομάδων του πληθυσμού που με 
τον έναν ή τον άλλον τρόπο συνδέονται με το χώρο δρά¬ 
σης τους, εκπόνηση προγραμμάτων και τροποποίησής 
τους), συνεργαζόμενοι με τη Διοίκηση του Νομικού Προ¬ 
σώπου, την Κοινωνική Υπηρεσία του Δήμου, Πανεπιστή¬ 
μιο και Επιστημονικούς φορείς. 

- Υλοποιούν Κοινοτικά διαδημοτικά προγράμματα Κοι¬ 
νωνικής Πολιτικής, στο βαθμό που αυτά αναφέρονται στα 
προβλήματα του ΚΑΠΗ 

γ) Γ ραφείο Οικογενειακής εξυπηρέτησης 

Οι Οικογενειακοί βοηθοί: 

- Επιμελούνται της καθαριότητος και λειτουργίας της 
καντίνας. 

- Προσφέρουντις υπηρεσίες τους στο σπίτι μελών μετις 
περιπτώσεις εκείνες που τα μέλη ζουν μόνα τους και 
έχουν ιδιαίτερες ανάγκες βοήθειας. Το σχετικό πρόγραμ¬ 
μα επισκέψεων ρυθμίζονται από τον Κοινωνικό Λειτουργό 
κάθε Παραρτήματος σε συνεργασία με τους Οικογενεια¬ 
κούς βοηθούς. 

- Η «κατ’ οίκον» βοήθεια συνίσταται στην παροχή των 
εξής υπηρεσιών: μαγείρεμα, προμήθεια τροφίμων, διά¬ 
φορες μικροεξυπηρετήσεις έξω από το σπίτι. 

δ) Καθαρίστριες 

Έχουν την ευθύνη για την καθαριότητα και τον ευπρε- 
πισμό των χώρων του ΚΑΠΗ μηδέ εξαιρουμένων των του¬ 
αλετών και των λοιπών βοηθητικών διαμερισμάτων. 

Επίσης προσφέρουν τις υπηρεσίες τους στο σπίτι με¬ 
λών που ζουν μόνα τους και έχουν ιδιαίτερες ανάγκες 
βοήθειας. 


2. Τμήμα Υγειονομικής Υπηρεσίας 

α) Ιατρείο 

Σε κάθε Παράρτημα ιδρύεται και λειτουργεί Ιατρείο με 
Ιατρό και επισκέπτρια υγείας ή αδελφή νοσοκόμο. Ο Ια¬ 
τρός συνεργάζεται στενά με τη Διοίκηση του ΚΑΠΗ και 
τους εργαζόμενους της υπηρεσίας του, με στόχο την υλο¬ 
ποίηση των στόχων και κατευθύνσεων του αντικειμένου 
εργασίας του, των επισκεπτριών υγείας ή αδελφών νοσο¬ 
κόμων, φυσιοθεραπευτών και εργοθεραπευτών. 

Είναι γενικά ο επιστημονικά υπεύθυνος του προγράμ¬ 
ματος πρακτικής άσκησης, συνεργάζεται στενά με τους 
φυσιοθεραπευτές, τους εργοθεραπευτές και τις επισκέ- 
πτριες υγείας ή αδελφές νοσοκόμες. 

Ο Ιατρός σε έκτακτες περιπτώσεις επισκέπτεται στο 
σπίτι τους μέλη που είναι ανασφάλιστα ή είναι ασφαλι¬ 
σμένα στον ΟΓΑ. 

Στο πλαίσιο της προληπτικής Ιατρικής τα στελέχη του 
Ιατρείου διαφωτίζουν και κατευθύνουν τα μέλη, οργανώ¬ 
νονται ομιλίες και συζητήσεις, ενώ συμμετέχουν στην κα¬ 
τάρτιση διαφόρων προγραμμάτων. 

Περαιτέρω ο Ιατρός έχει την ευθύνη για την άρτια ορ¬ 
γάνωση του Ιατρείου τη φύλαξη και διαχείριση του φαρ¬ 
μακευτικού και υγειονομικού υλικού επικουρούμενος στο 
έργο αυτό από τις επισκέπτριες υγείας και τις νοσηλεύ- 
τριες. 

β) Γ ραφείο επισκεπτριών υγείας και αδελφών νοσοκό¬ 
μων 

- Βοηθούν τους Ιατρούς κατά τις ημέρες και ώρες που 
λειτουργεί Ιατρείο και συνευθύνονται στη φύλαξη και δια¬ 
χείριση του φαρμακευτικού και υγειονομικού υλικού. 

- Επισκέπτονται τα μέλη στο σπίτι τους και παρέχουν 
οδηγίες και νοσηλευτικές φροντίδες. 

- Ενημερώνουν για θέματα ατομικής και δημόσιας υγεί¬ 
ας και γενικά αναλαμβάνουν κάθε θέμα υγείας που αφο¬ 
ρά στα μέλη και σε ειδικές περιπτώσεις, και τις οικογένει¬ 
ες τους. 

- Διενεργούν σειρά προληπτικών εξετάσεων, σε συνερ¬ 
γασία με τα Νοσοκομεία και τους άλλους υγειονομικούς 
φορείς της ευρύτερης περιφέρειας (Πρωτογενής, δευτε¬ 
ρογενής και τριτογενής πρόληψη). 

- Υλοποιούν με τη καθοδήγηση του Ιατρού προγράμμα¬ 
τα συμβουλευτικής υγείας και αγωγής υγείας σε θέματα 
οικογενειακού προγραμματισμού σύνδεσης της οικογέ¬ 
νειας με τα νοσηλευτικά ιδρύματα αποκατάστασης ψυχι- 
κώς πασχόντων αναπήρων κ.λπ. 

- Συμμετέχουν σε εκπονούμενα από την Κοινωνική Υπη¬ 
ρεσία του Δήμου, την Κοινότητα ή άλλους φορείς. Προ¬ 
γράμματα Διοίκησης Αγωγής Υγείας και σε ομάδες πολι¬ 
τών που έχουν άμεση σχέση με τα μέλη του ΚΑΠΗ (ενε- 
σιοθεραπεία, πρώτες βοήθειες, μετρήσεις πίεσης, 
διαβήτη, διάφορα Ιοεί διατροφή, δωρεά οργάνων και σω¬ 
ματικά σεξουαλικά μεταδιδόμενα νοσήματα κ.λπ.). 

γ) Γ ραφείο φυσιοθεραπευτών 

- Ασκούν, ύστερα από γραπτή διάγνωση του Ιατρού, φυ¬ 
σιοθεραπευτική αγωγή στα μέλη του Κέντρου που έχουν 
ανάγκη και σε ανασφάλιστους δημότες ή ασφαλισμένους 
του ΟΓΑ. 

- Επισκέπτονται στο σπίτι μέλη του ΚΑΠΗ, για άσκηση 
φυσικοθεραπείας, εφόσον αυτά είναι ανασφάλιστα ή 
ασφαλισμένα στον ΟΓΑ. Είναι δυνατόν, κατόπιν εντολής 
του Ιατρού να επισκέπτονται και μη μέλη, με την προϋπό¬ 
θεση ότι είναι ανασφάλιστα ή είναι ασφαλισμένα στον ΟΓΑ 
και υπάρχει παραπεμπτικό από νοσοκομειακό γιατρό. 

- Έχουν την ευθύνη της συντήρησης και καλής λειτουρ¬ 
γίας των μηχανημάτων που απαιτεί η ειδικότητά τους και 
γενικότερα του χώρου του φυσιοθεραπευτηρίου ειση- 
γούνται την αγορά νέων μηχανημάτων καθώς και κατα¬ 
στροφή παλαιών κ.λπ. 

- Είναι δυνατόν να προσφέρουν υπηρεσίες σε μέλη 
Ν.Π.Δ.Δ. του Δήμου Παλαιού Φαλήρου ή άλλες ομάδες 
δημοτών, εάν αυτό κριθεί απαραίτητο από το Δ.Σ. του 
Νομικού Προσώπου και εφόσον φυσικά το επιτρέπουν οι 
ανάγκες των μελών του ΚΑΠΗ, που θα κρίνει σχετικά επί 
αιτημάτων. 

δ) Γραφείο Εργοθεραπευτών 

- Αναπτύσσουν πρωτοβουλίες και δραστηριότητες, 
ώστε τα μέλη ν’ απασχολούνται δημιουργικά και παραγω¬ 
γικά. 

-Βοηθούντα μέλη στην άσκηση της αυτοεξυπηρέτησης 
και στην ανάπτυξη ειδικών ενδιαφερόντων. Μπορούν να 
παρέχουν τις υπηρεσίες τους στο σπίτι ειδικών ενδιαφε¬ 
ρόντων. Μπορούν να παρέχουν τις υπηρεσίες τους στο 
σπίτι των μελών όταν υπάρχει ειδική ανάγκη μετά από συ¬ 
νεργασία με τον Ιατρό. 

- Συνεργάζονται με τους άλλους εργαζόμενους κάθε 
Παράρτημα στην οργάνωση και υλοποίηση διαφόρων 
Προγραμμάτων (επιμορφωτικών, ψυχαγωγικών, καλλιτε¬ 
χνικών, δημιουργικής απασχόλησης κ.λπ.). 

- Οργανώνουν και συντηρούν εργοθεραπευτήριο στο 
χώρο καθενός έκτων Παραρτημάτων. 

Άρθρο 8 

Η κατανομή του προσωπικού, αποφασίζεται από το Δι¬ 
οικητικό Συμβούλιο του Νομικού Προσώπου, λαμβάνο- 
ντας υπόψη τις πραγματικές ανάγκες λειτουργίας τωνπα- 
ραρτημάτωντου ΚΑΠΗ και πάντως έχει προτεραιότητα η 
τοποθέτηση ενός (1) τουλάχιστον υπαλλήλου έκτων ειδι¬ 
κοτήτων Κοινωνικού Λειτουργού, Επισκεπτών Υγείας ή 
αδελφών νοσοκόμων, Φυσιοθεραπευτών, Εργοθεραπευ- 
τών, Οικογενειακού βοηθού και καθαριστριών. 

Το Διοικητικό Συμβούλιο είναι δυνατόν να μετακινεί, για 
το συμφέρον και τις ανάγκες της υπηρεσίας, υπάλληλο 
από Παράρτημα σε Παράρτημα. 

Άρθρο 9 

Σε κάθε Παράρτημα συγκροτείται Επιστημονική ομάδα 
στην οποία συμμετέχουν όλοι οι εργαζόμενοι. Έργο της 
Επιστημονικής ομάδας είναι η συνεργασία όλων των ειδι¬ 
κοτήτων για την καλύτερη αντιμετώπιση των προβλημά¬ 
των των μελών του Παραρτήματος. 

Την Επιστημονική ομάδα συγκαλεί ο Συντονιστής σε συ¬ 
νεδρίαση κατά τακτά χρονικά διαστήματα καιτο λιγότερο 
μία φορά το μήνα. 

Ο Συντονιστής εκλέγεται σε ειδική συνεδρίαση του Πα¬ 
ραρτήματος που συγκαλεί την πρώτη εβδομάδα κάθε 
Οκτωβρίου ο Πρόεδρος του ΚΑΠΗ ο οποίος και προε¬ 
δρεύει σ’αυτή τη συνεδρίαση. Ο Συντονιστής μπορεί να 
επανεκλεγεί και για δεύτερη ή Τρίτη φορά κ.λπ. 

Υποψήφιοι μπορούν να είναι οι υπάλληλοι όλων των ει¬ 
δικοτήτων πλην των οικογενειακών βοηθών και καθαρι¬ 
στριών. 

Άρθρο 10 

Τα Παραρτήματα του ΚΑΠΗ λειτουργούν συνεχώς κατά 
τις εργάσιμες ημέρες των δημοσίων υπηρεσιών. 

Σε περιπτώσεις εκτάκτων αναγκών είναι δυνατόν το Δι¬ 


οικητικό Συμβούλιο του Νομικού Προσώπου να τροπο¬ 
ποιήσει το ωράριο λειτουργίας. 

Άρθρο 11 

Από τις διατάξεις του Οργανισμού αυτού προκαλείται 
δαπάνη από τις συσταθησόμενες νέες θέσεις, η οποία για 
τον καταληκτικό τους βαθμό υπολογίζεται ως εξής: 

Κλάδος ΔΕΙ Διοικητικού 8.000.000 δρχ. 

Κλάδος ΠΕ15 Ιατρών 10.000.000 δρχ. 

Κλάδος ΤΕ6 Επισκεπτριών υγείας 9.000.000 δρχ. 

Κλάδος ΤΕ18 Εργοθεραπευτών 9.000.000 δρχ. 

Κλάδος ΔΕ7 Βοηθών Νοσοκόμων 3.500.000 δρχ. 

Ο μέσος όρος των τακτικών εσόδων του προϋπολογι¬ 
σμού του ΝΠΔΔ κατά την τελευταία διετία (1999 και 2000) 
είναι 150.000.000 δρχ. 

Η δαπάνη έως τώρα για την πρόσληψη Ιατρών με ανά¬ 
θεση έργου, ανερχόταν στα 4.000.000 δρχ. ετησίως περί¬ 
που. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Νοεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. 2994 (6) 

Μεταβίβαση εξουσίας υπογραφής «Με εντολή Γενικού 
Γραμματέα» Περιφέρειας Ανατολικής Μακεδονίας- 
Θράκης στο Γ ενικό Δ/ντή και τη Δ/νση ΠΕ.ΧΩ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107 Α') «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Του Ν. 2647/98 «Μεταβίβαση αρμοδιοτήτων στις Πε¬ 
ριφέρειες και τις Αυτοδιοικήσεις και άλλες διατάξεις» 
(ΦΕΚ 237/Α/98 όπως τροποποιήθηκε. 

3. Την ανάγκη ταχύτερης αντιμετώπισης των υπηρεσια¬ 
κών θεμάτων και της απρόσκοπτης λειτουργίας των Πε¬ 
ριφερειακών Υπηρεσιών. 

4. Το γεγονός ότι δεν προκαλείται από τις διατάξεις της 
παρούσας απόφασης δαπάνη σε βάρος του κρατικού 
προϋπολογισμού, αποφασίζουμε: 

Μεταβιβάζουμε στο Γενικό Διευθυντή και τους Προϊ¬ 
σταμένους των αναφερομένων στην παρούσα Διευθύν¬ 
σεων και Τμημάτων της Περιφέρειας Ανατολικής Μακε- 
δονίας-Θράκης, την εξουσία να υπογράφουν «Με εντολή 
Γ ενικού Γ ραμματέα» ως ακολούθως: 

I. Δ/ΝΣΗ ΠΕΡΙΒΑΛΛΟΝΤΟΣ ΚΑΙ ΧΩΡΟΤΑΞΙΑΣ 

1. ΔΙΑΤΗΡΟΥΜΕΝΕΣ ΑΡΜΟΔΙΟΤΗΤΕΣ ΑΠΟ ΤΟ ΓΕΝΙ¬ 
ΚΟ ΓΡΑΜΜΑΤΕΑ ΤΗΣ ΠΕΡΙΦΕΡΕΙΑΣ 

α. Όλες οι αρμοδιότητες που είναι συνυφασμένες με 
την ιδιότητα του Γενικού Γ ραμματέα της Περιφέρειας ως 
άμεσου εκπροσώπου της Κυβέρνησης για την άσκηση 
της Κυβερνητικής Πολιτικής καθώς και αποφάσεις-έγ- 
γραφα που άπτονταιτης Κυβερνητικής Πολιτικής. 

β. Όλες οι σχετικές ενέργειες για την ανάθεση, εκπόνη¬ 
ση, τελική παραλαβή μελετών ποσού άνω των 
100.000.000 δρχ. ή 293.470, 28 ευρώ. 

γ. Η έγκριση Γ.Π.Σ. & ΣΧΟΟΑΠ. Άρθρ. 4 παρ.10 και 5 
παρ. 3 Ν. 2508/97 - ΦΕΚ 124 Α'). 

δ. Η έγκριση παρεκκλίσεων όρων δόμησης υπεραγο¬ 
ρών (άρθρ.5 Π.Δ. 24.5.85), όπως ισχύει). 

ε. Ο καθορισμός υδατικών περιοχών δύο ή περισσοτέ¬ 
ρων νομών (Π.Υ.Σ. 144/87 -ΦΕΚ 197 Α'). 

στ. Η εισήγηση στο Περιφερειακό Συμβούλιο, με βάση 
περιβαλλοντικά κριτήρια, για την εξασφάλιση χρηματο¬ 
δοτικών πηγών και την κατανομή των πιστώσεων και το 
σχεδίασμά, καθώς και τις προτάσεις μέτρων για την προ¬ 
στασία του περ/ντος της περιοχής, ιδιαίτερα των ευαί¬ 
σθητων περιοχών (βιότοπων, κ.λ.π.). 

2. ΣΤΟ ΓΕΝΙΚΟ Δ/ΝΤΗ: 

α. Τα έγγραφα προς Υπουργεία, Νομαρχιακές Αυτ/σεις 
& λοιπούς οργανισμούς και επιχειρήσεις του Δημόσιου 
Τομέα, με τα οποία αποστέλλονται εκθέσεις, μελέτες ή 
προτάσεις δεσμευτικού χαρακτήρα για την Περιφέρεια. 

β. Τη συγκρότηση- ανασυγκρότηση Συμβουλίων, επι¬ 
τροπών, συνεργείων και λοιπών συλλογικών οργάνων αρ- 
μοδ. ΠΕ.ΧΩ (Σ.Χ.Ο.Π., Δ/θμια ΕΠΑΕ, κ.λ.π.) 

γ. Την έγκριση προγραμμάτων - μελετών- ερευνών ή 
προτάσεων σε θέματα αρμοδιότητας Δ/νσης ΠΕ.ΧΩ. 
(πλην των αναφερομένων στην παραγ. 1). 

δ. Τα θέματα αρμοδιότητας περισσοτέρων του ενός 
προϊσταμένων Δ/νσεων της Περιφέρειας. 

ε. Τις απαντήσεις σε αιτήματα επανεξέτασης ή αναφο¬ 
ρές παραπόνων ή παραλείψεων υπηρεσιακών οργάνων 
της Δ/νσης ΠΕ.ΧΩ, για τα οποία έχει ήδη δώσει απάντηση 
η Δ/νση ΠΕ.ΧΩ.. 

στ. ,'Ολες οι σχετικές ενέργειες για την ανάθεση, εκπό¬ 
νηση και τελική παραλαβή μελετών ποσού μέχρι 
100.000.000 δρχή 293.470,28 ευρώ εφόσον υπάρχει σχε¬ 
τική εγκεκριμένη πίστωση. 

3. ΣΤΟ ΔΙΕΥΘΥΝΤΗ: 

α. Όλες τις αποφάσεις, έγγραφα και λοιπές διοικητικές 
πράξεις αρμοδιότητας της Δ/νσης εκτός από αυτές που 
αναφέρονται στα αντικείμενα των ανωτέρω παραγ. 1 και 
2 . 

β. Οι Πολεοδομικές ρυθμίσεις του άρθρου 29 του Ν. 
2831/00 (ΦΕΚ 140 Α') καθώς και η επικύρωση των δια¬ 
γραμμάτων καθορισμού οριογραμμών ρέματος. 

γ. Την έγκριση πολεοδομικών μελετών και των πράξεων 
εφαρμογής ΒΕΠΕ (άρθρο 7 Ν.2545/97 - ΦΕΚ254 Α'). 

δ. Το χαρακτηρισμό Ο.Τ. ως ενεργού (άρθρο 13 Ν. 
1577/85 όπως ισχύει) 

ε. Τη χορήγηση κανονικών και αναρρωτικών αδειών με 
ή χωρίς αποδοχές στους υπαλλήλους της Δ/νσης. 

στ. Την έγκριση μετακίνησης εκτός έδρας των υπαλλή¬ 
λων Διεύθυνσης εντός της Περιφέρειας. 

ζ. Όπου για την άσκηση των ανωτέρω αρμοδιοτήτων 
του Δ/ντή ΠΕ.ΧΩ. απαιτείται απλή γνώμητου ΣΧΟΠ., η με¬ 
ταβίβαση της αρμοδιότητας ισχύει μόνο για την υπογρα¬ 
φή απόφασης σύμφωνης με τη γνώμη του Συμβουλίου 
αυτού. Όταν ο έχων κατά τις παραπάνω διατάξεις την 
αποφασιστική αρμοδιότητα διαφωνεί προς τη γνώμη του 
ΣΧΟΠ, η υπόθεση παραπέμπεται στο Γ ενικό Γ ραμματέα ο 
οποίος αποφαίνεται επ’ αυτής, εκδίδοντας σχετική από¬ 
φαση. 

4. ΣΤΟΥΣ ΠΡΟΪΣΤΑΜΕΝΟΥΣ ΤΜΗΜΑΤΩΝ 

α Τα Έγγραφα διαβιβαστικού χαρακτήρα που αφορούν 
αρμοδιότητες του Τμήματος. 

β. Τις κοινοποιήσεις αποφάσεων, εγκυκλίων, εγγρά¬ 
φων, κ.λ.π. που σχετίζονται με τα αντικείμενα του Τ μήμα¬ 
τος. 

γ. Την ανακοίνωση στους αρμόδιους φορείς εφαρμο¬ 


γής της δημοσίευσης των αποφάσεων αρμοδιότητας του 
Τμήματος. 

δ. Τη χορήγηση αντιγράφων εγγράφων και λοιπών στοι¬ 
χείων φακέλων του Τμήματος και επικύρωση αυτών. 

Οι εξουσιοδοτημένοι με την παρούσα να υπογράφουν 
«Με εντολή Γ ενικού Γ ραμματέα» υποχρεούνται να τηρούν 
ενήμερα τα προϊστάμενα αυτών κλιμάκια για κάθε σοβα¬ 
ρό κατά την κρίση τους θέμα της αρμοδιότητάς τους ή να 
προσκομίσουν σ’ αυτά τις σχετικές αποφάσεις, πράξεις ή 
έγγραφα για υπογραφή. 

Στις περιπτώσεις που τα εξουσιοδοτούμενα για υπο¬ 
γραφή όργανα κρίνουν ότι πρόκειται για σημαντική υπό¬ 
θεση μπορεί να τη θέτουν ιεραρχικά για υπογραφή σε 
υπερκείμενη αρχή. 

Η μεταβίβαση του δικαιώματος υπογραφής «Με εντολή 
Γ ενικού Γ ραμματέα» στους προϊσταμένους των ανωτέρω 
Δ/νσεων ή Τμημάτων ισχύει και για τους νομίμους ανα¬ 
πληρωτές σε περίπτωση έλλειψης, απουσίας τους ή κω¬ 
λύματος τους. 

Η αναπλήρωση των προϊσταμένων γίνεται σύμφωνα με 
τις διατάξεις του άρθρου 97 του Ν. 2683/99. 

Όλες οι αρμοδιότητες που δεν μεταβιβάζονται με την 
παρούσα στον Γενικό Διευθυντή, Διευθυντές και προϊ¬ 
σταμένους τμημάτων θα ασκούνται από τον Γ ενικό Γ ραμ¬ 
ματέα της Περιφέρειας. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβέρνησης και απάτην ίδια ημερο¬ 
μηνία κάθε προγενέστερη απόφασή μας επί του θέματος 
αυτού παύει να ισχύει. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κομοτηνή, 23 Νοεμβρίου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 9202 (7) 

Επικύρωση της 208/2001 απόφασης τροποποίησης του 
Ο.Ε.Υ. του Δήμου Άμφισσας Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 18 παρ. 2, 3 & 4 του Ν. 
2539/97. 

2) Τις διατάξεις των άρθρων 7 & 18 παρ. 12 του Ν. 
2503/97. 

3) Την 5921/9.9.97 (ΦΕΚ 832/Β/97) απόφαση του Γενι¬ 
κού Γ ραμματέα Περιφέρειας Στερεάς Ελλάδας περί «με¬ 
ταβίβασης δικαιώματος υπογραφής με εντολή του » 

4) Την 208/2001 απόφαση του Δημοτικού Συμβουλίου 
Άμφισσας που αφορά την τροποποίηση του Οργανισμού 
Εσωτερικής Υπηρεσίας του Δήμου Άμφισσας. 

5) Την 35/8.11.2001 σύμφωνη γνωμοδότηση του Υπη¬ 
ρεσιακού - Πειθαρχικού Συμβουλίου Υπαλλήλων Ο.Τ.Α. 
Ν. Φωκίδας του άρθρου 5 του Ν. 1188/81, όπως τροπο¬ 
ποιήθηκε με το άρθρο 8 παρ. 4 του Ν. 2307/95. 

6) Όλα τα στοιχεία του φακέλου, αποφασίζουμε: 

Επικυρώνουμε την 208/2001 απόφαση του Δημοτικού 

Συμβουλίου Άμφισσας που αφορά την τροποποίηση του 
Οργανισμού Εσωτερικής Υπηρεσίας (Ο.Ε.Υ.) του Δήμου 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άμφισσας προσθέτοντας τις παρακάτω επιπλέον θέσεις 
ως εξής: 

Ο.Ε.Υ. 

1.- ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ: 

(α) κατηγορία ΤΕ κλάδος ΤΕ4 (Ηλεκτρολόγων Μηχανι¬ 
κών) θέση μία (1) (β) κατηγορία ΔΕ κλάδος ΔΕ5 (Δομικών 
Έργων) θέση μία (1). 

2 . ΠΡΟΣΩΠΙΚΟ ΕΠΟΧΙΑΚΩΝ ΑΝΑΓΚΩΝ κ.λ.π. 

Προσωπικό εποχιακών αναγκών διαφόρων ειδικοτήτων 
με σχέση εργασίας Ιδιωτικού Δικαίου Ορισμένου Χρόνου 
(8 μηνών) άρθρο 18παρ. 2 Ν. 2503/97 θέσεις οκτώ (8). Κα¬ 
τά τα λοιπά ισχύει ο Ο.Ε.Υ. του Δήμου αυτού όπως έχει 
ψηφισθεί, εγκριθεί και δημοσιευθεί αρμοδίως. 

Από τις διατάξεις της παρούσας προκαλείται δαπάνη 
δρχ. 28.453.360 η οποία θα καλυφθεί από τον προϋπολο¬ 
γισμό του Δήμου Άμφισσας του οικονομικού έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 26 Νοεμβρίου 2001 

Με εντολή Γενικού Γραμματέα Περιφέρειας 
Ο Δ/ντής 

ΙΩΑΝΝΗΣ Κ. ΓΚΟΛΦΗΣ 

-♦- 

Αριθ. 1481 (8) 

Καθιέρωση υπερωριακής εργασίας για το προσωπικό της 
Δ/νσης Κτηνιατρικής Γρεβενών κατά το Β' εξάμηνο, 
έτους 2001. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις της παρ. 2 του άρθρου 18 του Ν 
2470/1997 όπως αντικαταστάθηκαν με το άρθρο 15 του Ν 
2592/1998 και της παρ. 7του άρθρου 25 του Ν. 2738/1999. 


2. Την ανάγκη καθιέρωσης υπερωριακής εργασίας για 
το προσωπικό της Δ/νσης Κτηνιατρικής κατά το Β' εξάμη¬ 
νο του 2001. 

3. Το γεγονός ότι υπάρχει πίστωση για την πληρωμή των 
υπερωριών των υπαλλήλων της Δ/νσης Κτηνιατρικής, 
αποφασίζουμε: 

Καθιερώνουμε υπερωριακή εργασία (απογευματινή) 
για το προσωπικό της Δ/νσης Κτηνιατρικής Γ ρεβενών κα¬ 
τά το Β' εξάμηνο του έτους 2001 με βάση τα συγκεκριμέ¬ 
να στοιχεία τα οποία δικαιολογούν την εν λόγω εργασία 
όπως είναι η ανάγκη εφαρμογής του 3ου Κ.Π.Σ. τομέα 
κτηνοτροφικών εκμεταλλεύσεων, έλεγχος (ΟΣΔΕ, επιλέ¬ 
ξιμων, Βοοειδών.) προγράμματα νέων αγροτών, αστυ- 
κτηνιατρικό έλεγχο. 

Υπηρεσία Αριθ. υπαλλ. 

Δ/νση Κτην/κής 7 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 20 Ιουνίου 2001 

Ο Νομάρχης 
ΑΝΤ. ΠΕΤΣΑΣ 
-♦- 

Ο) 

Χορήγηση άδειας άσκησης επαγγέλματος Κοιν. 

Λειτουργού στη ΜΠΕΛΣΗ ΑΘΗΝΑ του ΝΙΚΟΛΑΟΥ. 

Ο ΝΟΜΑΡΧΗΣ ΖΑΚΥΝΘΟΥ 

Με την 6939/1.11.2001 απόφαση του Νομάρχη Ζακύν¬ 
θου χορηγήθηκε άδεια άσκησης επαγγέλματος Κοιν. Λει¬ 
τουργού στη Μπελση Αθηνάτου Νικολάου. 

Με εντολή Νομάρχη 
Η Προϊσταμένη 
Μ.ΖΟΥΓΡΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




